
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind  modificarea HCL 233/23.04.2019 de aprobare a cererii de finanţare: „CONSTRUCŢIE CLĂDIRE CU DESTINAŢIA CREŞĂ  STR. COCEA” Timisoara, str. Nicolae D. Cocea, nr. 23A,  şi a cheltuielilor aferente   

Motivul emiterii proiectului de hotărâre
1. Descrierea situaţiei actuale

Municipiul Timişoara a depus cererea de finanţare cu titlul: "CONSTRUCŢIE CLĂDIRE CU DESTINAŢIA CREŞĂ STR. COCEA”, SMIS 125504, în  cadrul POR 2014-2020, Axa prioritară 4 - Sprijinirea dezvoltării urbane durabile, Prioritatea de investiţii 4.4 Investiţiile în educaţie, în formare, inclusiv în formare profesională pentru dobândirea de competenţe şi învăţare pe tot parcursul vieţii prin dezvoltarea infrastructurilor de educaţie şi formare, Obiectiv Specific 4.4 Creşterea calităţii infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă, deoarece in momentul de fata in municipiul Timisoara sunt multe solicitari pentru inscrierea copiilor in cresa si prea putine locuri disponibile.
2. Schimbări preconizate şi rezultate aşteptate

Obiectivul general al proiectului îl reprezintă sprijinirea dezvoltării urbane durabile, acest deziderat realizandu-se prin investiţii în educaţie, şi formare, inclusiv în formare profesională, pentru dobândirea de competenţe şi învăţare pe tot parcursul vieţii prin dezvoltarea infrastructurilor de educaţie şi formare.



Creşterea calităţii infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă se poate realiza  daca exista o infrastructură adecvată/corespunzătoare ciclurilor educaţionale. Infrastructura educaţională este esenţială pentru educaţie, dezvoltarea timpurie a copiilor, pentru construirea de abilităţi sociale şi a capacităţii de integrare socială. Analizele socio-economice evidenţiază relaţia cauzală între nivelul de dezvoltare a capacităţilor forţei de muncă şi starea infrastructurii (existenţa spaţiilor şi dotărilor adecvate) în care se desfăşoară procesul educaţional.
 
Investiţia planificata  va contribui la consolidarea rolului oraşului  ca motor de creştere, prin abordarea deficienţelor  actuale în sistemul de învăţământ şi îmbunătăţirea disponibilităţii, calităţii şi relevanţei infrastructurii educaţionale şi al dotării. Rezultatele aşteptate vizează asigurarea accesului la educaţia timpurie în vederea asigurării unor rezultate educaţionale mai bune în paralel cu  promovarea participării şi reintegrarea părinţilor pe piaţa muncii.

3. Alte informaţii 

Implementarea acestui proiect presupune realizarea unei crese  cu o suprafata desfasurata de 1507,62 mp  care va gazdui 38 de copii in spatii moderne si dotate corespunzator, adecvate varstei anteprescolare. 
4. Concluzii


În data de  10.05. 2019, Agenţia pentru Dezvoltare Regională Vest , prin adresa cu nr. 10230/10.05.2019,  a solicitat completarea informatiilor continute in Hotararea de Consiliu de aprobarea a cererii de finantare cu titlul: „CONSTRUCŢIE CLĂDIRE CU DESTINAŢIA CREŞĂ STR. COCEA, COD SMIS 125504, motiv pentru care se impune modificarea HCL 233/23.04.2019 . Mentionam ca pentru semnarea contractului de finanţare, în vederea implementării proiectului, este necesară aprobarea tuturor cheltuielilor pe care Municipiul Timişoara trebuie să le asigure pentru implementarea proiectului  din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale.

